Document ID: /roh_data/filtered/fineweb-2-filterrobots_roh.jsonl.gz/50010

Dasper üna gardaroba persunala chi invida da gnir aint, stan a disposiziun als uffants ün local per durmir separà, ün local per zambriar, büglins e tualettas, tuot adattà per uffants, sco eir üna chadafö.
Nus fain stima a materials da gös chi promouvan ils sens sco per exaimpel a paraids per palpar, maisas da tema, ufficina e chantuns per sfuar. Per pudair satisfar al grond bsögn da movimaint dals uffants, dovraina la sala da gimnastica da la scoula cunfinanta, la plazza da giovar chi’s rechatta güsta daspera e la natüra, saja quai god o pauraria, cun tuot lur aventüras be davant porta.